text: Populære kurser ændrer livsstil
  27 april 2012 kl. 13.12
  Vejle Kommune er førende med hensyn til behandling af sukkersyge. Borgerne har mulighed for at komme på et 10 måneders kursus for at få en livsstil, der passer til sygdommen.
  Anna Marie Maigaard Larsen fik for tre år siden diagnosen Type 2-diabetes - også kaldet gammelmandssukkersyge. Hun har meldt sig til at at de kurser, som Vejle Kommune holder for sukkersygepatienter for at de kan ændre livsstilen og leve et sundere liv med sygdommen, som op mod 250.000 danskere er ramt af.
  Motion og sund kost står øverst på skoleskemaet. TV SYD har besøgt kurset i Vejle.
  
  Forebyggende
  Overalt i landet findes korte kurser for diabetikere. Vejle Kommune er en af de første som tilbyder kurser over næsten et år.
  Den forebyggende indsats er populær, fordi den giver kursisterne det sidste skub til at ændre livsstilen og leve et sundere liv med deres sygdom.
  Det gamle Vejle Amts var også på forkant og skabte Livsstilscentret på sygehuset i Brædstrup. Bl.a. for at uddanne diabetikere.
  